Hugo Johansson

Carl Hugo Johansson (født 16. juni 1887 død 23. februar 1977) var en svensk skytter som deltok i flere olympiske leker, 1912 i Stockholm, 1920 i Antwerpen og 1924 i Paris.

Johansson ble olympisk mester i skyting under OL 1912 i Stockholm. Han var med på det svenske laget som vant lagkonkurransen rifle 300 meter med 5655 poeng foran Norge med 5605. De andre på laget var Mauritz Eriksson, Erik Blomqvist, Bernhard Larsson, Carl Björkman og Gustaf Adolf Jonsson. Det var sju lag som deltok og det var seks mann på hvert lag. Johansson skjøt totalt 975 poeng som var det nest beste resultatet på det svenske laget, en poeng mindre enn Mauritz Eriksson. Han var også med på det svenske laget som kom på tredjeplass i lagskytingen med armégevær. 
Åtte år senere, under OL 1920 i Antwerpen vant sin andre olympiske tittel i skyting, han vant 600 meter armégevær liggende foran landsmannen Mauritz Eriksson.

OL-medaljer 
 1912  Stockholm –  Gull i skyting, 300 meter rifle, lagskyting (Sverige)
 1920  Antwerpen –  Gull i skyting, 600 meter armégevær liggende
 1912  Stockholm –  Bronse i skyting, Armégevær lagskyting (Sverige)
 1920  Antwerpen –  Bronse i skyting, 300 m armégevær stående, lagskyting (Sverige)
 1920  Antwerpen –  Bronse i skyting, 600 m armégevær liggende, lagskyting (Sverige)

Eksterne lenker 
 

Svenske skyttere
Olympiske mestere for Sverige
Medaljevinnere under Sommer-OL 1920
Medaljevinnere under Sommer-OL 1912
Fødsler i 1887
Dødsfall i 1977
Olympiske medaljevinnere i skyting